ערן ראמי

ערן ראמי (נולד ב-24 במרץ 1968) הוא חצוצרן ומנצח ישראלי.

ביוגרפיה
ערן ראמי נולד בישראל והתחיל את לימודי המוזיקה בנגינת פסנתר בגיל 6 ובנגינת חצוצרה בגיל 12.

לאחר לימודיו בתיכון תלמה ילין, עשה את שירותו הצבאי בתזמורת חיל האוויר.

אחרי השירות הצבאי יצא ללימודים בבית הספר הגבוה לאמנויות בברלין אצל פרופ' קונרדין גרוט (נגן בפילהרמונית של ברלין), שם השלים תואר ראשון. במהלך שהותו שם היה גם סטודנט באקדמיה ע"ש הרברט פון קאראיין, במסגרתה ניגן עם הפילהרמונית של ברלין במשך שנתיים.

בשנים 1995–2002 שימש כחצוצרן ראשי בתזמורת הסימפונית ירושלים. החל מעונת 2005–2006 הוא חבר בתזמורת הפילהרמונית הישראלית.

בנוסף מופיע גם כמנצח, בין השאר עם התזמורת הקאמרית הישראלית, וכסולן בקונצרטים קאמריים בישראל ומחוצה לה.

כמו כן הוא מלמד באקדמיה למוסיקה ולמחול בירושלים.

קישורים חיצוניים

 ערן ראמי, באתר התזמורת הפילהרמונית הישראלית
 מאחורי התווים - ערן ראמי, חצוצרן, באתר YouTube
 נעימת הנושא מתוך ״רשימת שינדלר״ בביצוע הפילהרמונית הישראלית, בניצוחו של ערן ראמי, בדף פייסבוק של התזמורת הפילהרמונית הישראלית

הערות שוליים

חצוצרנים ישראלים
בוגרי תלמה ילין
נגנים בתזמורת הפילהרמונית הישראלית
מנצחים ישראלים
נגני תזמורת חיל האוויר
ישראלים שנולדו ב-1968